
Aaa omnes populos antiquos quo difficilior aditus ad terras remotiores erat, eo 
magis ii, quibus contigerat longinquas peregrinationes terra marive perficere, in 
honore erant, avidissimisque auribus narrationes eorum excipiebantur. Auditores 
vero quum animi potius oblectationem quam justam rerum notitiam expeterent, 
ficta et fabulosa, dum placerent, cupidius etiam quum vera amplectebantur. Inde 
colligere possumus quanto favore Graeci Homeri Odysseam, tum Herodoti Ctesiae- 
que narrationes multaque aliorum scriptorum figmenta ex eo genere, quod Lucianus 
in Verae Historiae libris duobus faceta imitatione irridet, prosecuti sint, 

Consentaneum autem est poetas, quum res prodigiosas narraturi sunt, remotis- 
simas quasque ignotissimasque regiones eligere, quas nemine refellente quibuscunque 
libet miraculis exornent. De Thrinacia sane, de Aeolía insula, de Oceani ora tuto 
licebat fingere: sed mira quadam audacia usus esse videtur poeta qui de Scheria 
et de Phaeacibus tanta portenta comminisci non sit veritus. Id enim nemo unquam 
ex antiquis scriptoribus dubitavit, quin Phaeacum sedes in Corcyra insula, brevis- 
simo spatio a Graeciae oris disjuncta, positae fuerint. Nam Thucydides I, 25 glo- 
riantes facit Corcyraeos quod genus a Phaeacibus ducerent, qui re maritima olim 
praecipue floruissent, et III, 30 testatur suis etiam temporibus lucum Alcinoo sacrum 
in insula fuisse. *) Praeterea Plinius H. N. 12, 19 diserte dicit, Corcyram Homero 
dictam esse Scheriam et Phaeaciam, Callimacho etiam Drepanen. 

Adde si vis Iuvenalis locum XV, 24 ubi inter Alcinoi convivas unus fingitur „nondum ebrius et minimum 
qui de Corcyraea temetum duxerat urna. Apud Martialem XII, 37 horti Coreyraei, i.e. Alcinoi horti, cum 


Hesperidum insulis componuntur. Quae loca ideo adscripsi ut appareat quam constans omnium autorum 
persuasio de Scheria fuerit. 

Quid igitur in causa fuit cur Homerus, qui in Ithacae descriptione veram natu- 
rae effigiem tam presso pede sequitur, de propinqua Phaeacum insula tanta mira- 
cula promere sustinuerit? 

Haec quaestio jam scholiastarum animos movisse videtur: nam Eustathius (ad 
Od. VI, 8. XIII, 113 et passim) de ¿xro quodam loquitur, quo callide Homerus 
usus sit, ne auditores*deprehenderent Ulyssem in tam vicina insula moratum esse, 
eademque de causa poetam contendit Corcyrae nomine notissimo abstinnisse, Sche- 
riamque dicere maluisse, Sed tam frivolum artificium quis non indignum tanto 
poeta esse fateatur? Quid opus erat Ulyssem in Corcyram deducere, eademque 
opera nomen insulae dissimulare, quum in Homeri potestate esset eum in quae- 
cumque libebat loca Graecis plane ignota transferre, quae multo probabiliorem 
figmentorum materiem praebuissent? 

Neque melius Heraclides Ponticus in scholiis ab A. Majo et deinde a Butt- 
manno editis ad Od. XIII, 119 nodum expedivit, Is enim astutum Phaeacum con- 
silium miratur qui, quum ignorari a ceteris mortalibus vellent, consulto navigatio- 
nem ita instituerint ut dormiens Ulysses ad Ithacam appelleret, nesciretque quantum 
itineris permensus esset. Nulla enim unquam gens tot naves tamque egregias, qua- 
les Homerus Phaeacibus tribuit, ideo comparavit ut seclusa a genere humano degeret 
nulloque utili commercio cum vicinis jungeretur. 

Dubitari sane non potest quin omnes Homeri auditores probe intellexerint, Sche- 
riam insulam esse e regione Epiri sitam, eandem quae postea mutato nomine 
Corcyra vocata est. 

Non igitur in illo nescio quo ¿zoe causa rei posita esse potest, sed repe- 
tenda mihi quidem ex alio loco Od. XIII, 125 sqq. esse videtur. Ibi Neptunus, 
Ulyssis in patriam reditum aegre ferens, Phaeacum navem ex Ithaca reducem in 
ipso Scheriae portu in saxum convertit sicque portus ostium obstruit: praeterea 
magno monte obiecto aditum ad insulam, vel saltem ad eam insulae partem in qua 
Alcinoi regia sita erat, intercludit. 

Homerus igitur statuit (verene an falso, nihil refert) priorem insulae ambitum 
vetustioremqne portum, eo tempore, quod inter bellum Trojanum ipsiusque tempora 
interpositum est, magnam mutationem subivisse: id quod sane terrae motu factum 
esse potest. Inde autem id commodum consecutus est, ut de Phaeacum gente tanta 
prodigia securus narrare posset: sciebant enim auditores, vel certe credebant, ve- 
terem insulae naturam repentino aliquo casu in deterius mutatam esse, ideoque facile 
patiebantur poetam priorem insulae statum multo feliciorem quam postmodo erat fingere. 

LECTIONES. | 


A. ORDINIS THEOLOGICI. 


ANT. EICHHORN, Dr. P. P. O. n. r. DECANUS. 


Ilistoriam ecclesiasticam medii aevi narrabit diebus Lunae, Martis, Mercurii, 
Jovis et Veneris h. IX— X. 
Antiquitates ecclesiasticas docebit diebus Lunae et Jovis h. III — IV. 


PETR. THEOD. SCHWANN, Dn. P. P. O. 


Introductionem in universam theologiam tradet diebus Lunae, Martis et Jovis 
h. VI— VII. 

Theologiam dogmaticam docere perget diebus Lunae, Martis, Jovis et Veneris 
h. X— XI. 

De statu hominis post mortem disseret d. Veneris h. VI—VII. 


FRANCISCUS BITTNER, Dr. P. P. O. 
Theologiae moralis repetitiones instituet diebus Lunae, Mercurii et Veneris 
hor. VIII—IX. 
Actus SS. Apostolorum interpretabitur excepto Sabbato quotidie hor. XI — XII. 


MICH. JOS. KRÜGER, Lic. P. P. E. 


Introductionem generalem in utriusque testamenti libros sacros, nec non prin- 
cipia artis criticae et hermeneuticae biblicae proponet diebus Lunae, Mercurii 
et Veneris hora X—XI. 

Epistolas catholicas explicabit diebus Martis, Jovis et Saturni hora VIII— IX. 


HI. Librum Josuae explicabit diebus Mercurii et Veneris hora III —IV. 

B. ORDINIS PHILOSOPHICI. 


LAUR. FELDT, Dr. P. P. O. u. r. RECTOR Er DECANUS. 


Historiam et naturam disciplinarum mathematicarum inde ab antiquo aevo, 
usque ad nostra tempora adumbrabit, et capita selecta geometriae analyticae 
exponet diebus Lunae et Jovis hora XI — XII. 

Trigonometriam geographicam i. e. trigonometriam planam, sphaericam et 
sphaeroidicam ex libro; Sniadecki's sphaerische Trigonometrie etc. übersetzt 
von L. Feldt tradet diebus Lunae et Jovis hora If. 

Physicen experimentalem dooebit et conversatorium de rebus physicis instituet 
diebus Martis et Veneris h. XI—XII. 

Astronomiae elementa ita explicabit, ut ab iis etiam, qui mathesi sublimiori 
discendae non dederunt operam, intelligi possint, diebus Mercurii et Veneris 
hora II — III. 


CAR. BIESTER, P. P. O. Des. 


Thucydidem de bello Peloponnesiaco interpretabitur diebus Lunae et Jovis 
hora X — XI. 

Taciti historias tractabit diebus Martis, Mercurii et Jovis hora II — III, 
Suetonium interpretabitur diebus Martis et Veneris X — XI. 

Collegium stylisticum practicum habebit diebus Lunae et Veneris hora [I — III. 


MAX. TRUETSCHEL, Dnm. P. P, E. 


Psychologiam empiricam docebit quinquies per hebdomadem diebus Lunae, 
Martis, Mercurii, Jovis, Veneris hora matutina VIII— IX. 

Logicam docebit quater per hebdomadem diebus Lunae, Martis, Mercurii, Jovis, 
hora vespertina V— VI, 

Libros praecipuos Metaphysicae Aristoteleae offert interpretandos diebus et 
horis adhuc definiendis. 

Exercitationes repetitorias et examinatorias instituet die Saturni hora matu- 
tina VIII— IX, 


CAR. CORNELIUS. 


Historiam nostri seculi quater per hebdomadem. 
De Dante Allegherio Florentino bis per hebdomadem. 


STIPENDIUM SCHEILLIO-BUSSIANUM. 


Quaestio a Lyceo Regio Hosiano ad certamen litterarium anni MDCCCXLIX—L 
proposita: 
„S. Johannes Chrysostomus ex suis scriptis tamquam eloquentiae Christia- 
nae exemplar describatur.“ 


Praemium constitutum est XXI Imperialium. Tempus exhibendarum scriptionum 
terminatum erit d. 1. Jul. MDCCCL. 


I. LECTIONES ANTEMERIDIANAE. 


HORA. LECTIONES THEOLOGICAE. | LECTIONES PHILOSOPHICAE. 

VIII—IX. | Theologiae Moralis repetitiones, Dr. BITTNER 3, Psychologia empirica, Dr. TRÜTSCEHL 5. 

Epistol. catholic., Lic, KRÜGER 3. Exercitationes repetit, et examinat. Dr. TRÜ- 
TSCHEL 1. 

Historia ecclesiastica, Dr. EICHHORN 5. 

Antiquitates ecclesiasticae, Dr. EICHHORN 1. 


| Theologia dogmatica, Dr. SCHWANN 4. Thucydides de bello Peloponnes, BIESTER 2, 


| Introduct. general in utriusque testamenti li- | Suetonius, BIESTER 2. 
bros, Lic. KRUGER 3. 


| Actus Apostolorum, Dr. BITTNER. 5. Historia et natura disciplinarum mathematica- 
rum etc, Dr. FELDT 2, 


Physica experiment. et conversatorium, 
Dr. FELDT 2, 


I. LECTIONES POMERIDIANAE. 


| Trigonometria geographica, Dr. FELDT, 2. 
Astronomiae elementa, Dr. FELDT 2. 
Taciti historiae, BIESTER 3. 


| Collegium stylisticum practicum, BIESTER 2, 


Antiquitates ecclesiastic. Dr, EICHHORN 2 
Liber Josuae, Lic, KRUGER 2. 


V—VI. | | Logica, Dr. TRÜTSCHEL 4. 


| 
| 
VI—VII. | Introductio in universam theol. Dr. SCHWANN 3. | 


De statu hominis post mortem. Dr. SCHWANN 1. 


Adhuc de- Historia nostri seculi, CORNELIUS 4. 
ende De Dante Allegherio Florent. CORNELIUS 2. 


Libr. praecip. Metaphysicae Aristoteleae, 
Dr. TRUTSCHEL. 

